**veşnicind trecem**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

eşti o mare de apă, de codru,

de aer, de aştri i-am spus

cu toate mă numeşti sunt

mă întorci oricâte depărtările

nu există porturi sau staţii

doar dimineţile în care mă trezesc devreme

şi te strig – iubire

sunt atâtea milenii între clipe

pentru că iubindu-te veşnicesc

veşnicind trecem din vers în vers

din bătaie a inimii în bătaie a inimii

în cântecul zărilor şi-al mierlelor

în cireşii ce dau în pârg

în pragul tuturor caselor părinteşti

şi în uliţele şi străzile

ce ne duc paşii spre viață

spre poezie şi dor deopotrivă constant

\_

Copyright Mariana Fulger